Hubalhae

Hubalhae eller Senere Balhae var et koreansk kongedømme som ble etablert i 927 av kongefamilien Dae. Dette var første umiddelbare etterfølger av kongedømmet Balhae etter at dette falt for khitanske styrker i 926.

Senere Balhae kom til ved et forsøk fra Balhaes aristokrati på å få innsatt en ny konge og revitalisere staten. Flere i det erobrede Balhae gjorde opprør mot khitanerne og dette kom ut av kontroll for khitanernes marionettkongedømme Dongdan.

Historie
I 927 begynte khitanerne å jage og henrette medlemmer av Balhaes kongefamilie for å fjerne alle mulige tronfølgere. Men flere medlemmer av kongefamilien overlevde, blant de kronprins Dae Gwang-hyeon. Dae sørget for at flyktninger fra kongedømmet, i hovedsak med avstamning fra Goguryeo, ble sendt sørover til kongedømmet Goryeo der de ble tatt godt imot av kong Taejo. Dae-klanen slo seg sammen med opprørere vest for Yaluelva og etablerte «Senere Balhae» i Holanfestningen i 927.

I 935 tok general Yeol Manhwa kontrollen over det nye kongedømmet i et kupp, etter at Dae-familiens overhode og konge døde, og etablerte kongedømmet Jeong-anguk.

 Kilder 
https://web.archive.org/web/20070930023847/http://mtcha.com.ne.kr/korea-term/goryo/term122-jungangug.htm

Kategori:Tidligere stater i Øst-Asia
Kategori:Koreas historie
Kategori:Mandsjuria
Kategori:Etableringer i 927
Kategori:Opphør i 936
Kategori:900-tallet i Korea
Kategori:Tidligere monarki i Asia